Rišpet
<s>Rišpet - LGBT udruga Split nastala je 2013. godine ususret trećem Split Prideu Udrugu su osnovali volonteri Split Pridea koji su prijašnjih godina radili na organizaciji splitske povorke ponosa.</s><s>Udruga je aktivno prestala djelovati 2016., a pravno je ugašena početkom 2020. godine.</s>

<s>Rišpet je splitski izraz za poštovanje, što su osnivači Udruge željeli za LGBTIQ sugrađane.</s><s>Iz potreba da Split Pride po prvi puta bude suorganiziran od strane lokalnog stanovništva prva Splitska LGBT udruga se bavila javnim zagovaranjem prava LGBT osoba i preuzela je organizaciju Split Pride-a te nastavila raditi na promociji ljudskih prava LGBT osoba kroz cijelu godinu.</s>

<s>Početke rada udruge, obilježile su i edukativne filmske projekcije, predavanja te javne tribine u suradnji sa Splitskom feminističkom udrugom Domine te zagrebačkim udrugama Kontra i Iskorak.</s><s>Udruga je sljedećih godina bila manje aktivna od 2016. godine i pravno je prestala s radom 3. veljače 2020. po pravomoćnom riješenju Trgovačkog suda Split broj St-452/2019-7.</s>

<s>Ciljevi udruge 
 eliminacija svih oblika diskriminacije i nasilja na temelju spolne orijentacije, rodnog identiteta i rodnog izražavanja
 unapređenje zakonskih okvira za zaštitu ljudskih prava LGBT osoba
 unapređenje zdravstvenih okvira za zaštitu zdravlja i pristupa zdravstvenim i socijalnim uslugama u svrhu poboljšanja kvalitete življenja seksualnih i rodnih manjina
 afirmacija i destigmatizacija LGBT osoba
 promicanje društvenih promjena povezujući obrazovanje, aktivizam i istraživanje te doprinos razvoju demokratskog i civilnog društva,  zaštiti i promociji ljudskih i građanskih prava i sloboda, razvoju volonterstva te neprofitnog poduzetništva
 ostvarenje slobodnog, demokratskog, laičkog, emancipiranog i civilnog društva u kojemu su temeljne vrijednosti sloboda, mir, nenasilje, individualnost, pravednost, rodna ravnopravnost, spolna ravnopravnost, prihvaćanje, sloboda govora, sloboda misli, te očuvanje, promicanje i prihvaćanje različitosti, sloboda izražavanja kao i pravo na samoidentifikaciju i samodefiniciju</s>

<s>Djelatnosti udruge 
 javno zagovaranje, zaštita i promicanje prava LGBT osoba, organiziranje javnih okupljanja, informiranje i edukacija putem publikacija, medija i socijalnih mreža, radionica, tečajeva, predavanja, seminara, tribina, kongresa i drugih aktivnosti u skladu s ciljevima udruge
 zalaganje protiv svih vrsta diskriminacije i nasilja na osnovi spolne orijentacije, rodnog identiteta i rodnog izražavanja
 suradnja s drugim domaćim i inozemnim organizacijama i osobama koje se zalažu za iste i slične ciljeve
 pružanje psihosocijalne podrške i savjetovanja LGBT osobama i njihovim obiteljima i prijateljima
 organiziranje kulturnih događanja, izložaba, koncerata, javnih projekcija filmova, festivala i drugih aktivnosti usmjerenih na promicanje LGBT i queer kulture.</s><s>Izvedbena umjetnost i izdavaštvo
 poticanje samoorganiziranja LGBT i mladih LGBT osoba radi ostvarivanja njihovih prava te promicanje volonterskog rada i aktivnog sudjelovanje u zajednici
 organiziranje seminara i predavanja, održavanje internetskih stranica</s>

<s>Aktivnosti udruge 
 Docu.[čet] - projekt jednomjesečnih projekcija dokumentarnog filma uz razgovor o filmu s gostujućim govornicima.</s><s>Cilj Docu.[čet]-a je bio mjesečno okupiti splitsku LGBT zajednicu, dati im mogućnost da se upoznaju u sigurnom okruženju kako bi se osnažili, zabavili ali i educirali.</s><s>Prikazivanjem dokumentarnih filmova koji obrađuju različite segmente queer tematike, upoznati zajednicu s njihovim pravima, počecima i važnosti LGBT pokreta, situacijom u drugim dijelovima svijeta te o pravnom i političkom značaju LGBT pokreta kao i samog Pride-a.</s><s>Nakon filma, uz gostujuće govornike publika je mogla postavljati pitanja i sudjelovati u raspravama na temu filma.</s>

<s>Moj korak se čuje - serija kratkih istinitih priča o coming out-u. - Koncept projekta ˝U srednjoj školi i danas moj korak se čuje˝ je bio sakupiti coming out ispovjesti srednjoškolaca s područja Splitsko-dalmatinske županije.</s><s>Sakupljeno je 5 priča iz Splita, Solina, Kaštela i Trogira koje su kasnije mladi glumci Splitske umjetničke Akademije snimili.</s><s>Audio priče su montirane kao 18 minutni video s imenom grada i audiom pojedinih priča.</s>

<s>Javna tribina: Potrebe Splitske LGBT zajednice, ususret lokalnim izborima - održana 03.05.2013. u kinoteci Zlatna vrata, u suradnji s partnerskim udrugama Kontra i Iskorak, a u susret izborima za gradonačelnicu/gradonačelnika Grada Splita.</s><s>Razgovaralo se o LGBT osobama koje žive u Splitu u strahu od nasilja, Splitu kao potencijalnoj turističkoj destinaciji za gay turizam, te nadolazećem Split Prideu.</s><s>Ivo Baldasar, tadašnji kandidat za gradonačelnika, obećao je splitskoj LGBT zajednici kako će sudjelovati u Split Pride-u te kako će otvoriti LGBT Centar Split.</s>

<s>Izvori</s>

<s>Vanjske poveznice 
 Službene Facebook stranice
 Video izvedbi comingout priča
 Snimka javne tribine</s>

<s>Hrvatske udruge za zaštitu ljudskih prava
LGBT organizacije u Hrvatskoj</s>

